"SETSWANA PUO TLALELETSO YA BOBEDI MEPHATO 1 – 3 Mokgwa mongwe wa go tlhagisa barutwana mo Puo Tlaletsong ke go dira gore ba reetse dikgang (kgotsa setlhangwa sa se e leng sa nnete) se se buisiwang ke morutabana. Morutabana o buisa go tswa go Buka Kgolo, buka e e nang le tlhagiso e e godisitsweng ya ditshwantsho le ka mokwalo o o godisitsweng o barutwana botlhe ba ka kgonang go o bona fa a ba buisetsa.Se se bidiwa ‘Dpuisokopanelo’. Mokgwa monge o o siameng wa Puisokopanelo ke gore le fa ele mokgwa o o leng botlhale thata wa tirwana ya go reetsa, o godisa gape le temogo e e itlelang fela ya litheresi. Barutwana ba ithuta dilo tse di jaaka bokao jwa kgatiso (jaaka : gore re simolola go buisa buka kwa pele mme re feleletsa kwa morago;le gore re simolola kwa godimo re ya kwa tlase mo tsebeng ), mme ba simolola go gakologelwa mafoko a le mmalwa a akwadilweng mo Puo Tlaletsong (jaaka monna , mosadi). Barutwana ba tshwanetse go tlwaela tirwana ya Puisokopanelo ka ntlha ya gore ba ya go e dira gape mo dithutong tsa bone tsa Puo Gae le Puo Tlaletso ya Ntlha. e tlaa gatelela go ithuta Puo fa kgang e e tshwanang e tlotliwa ka Puo Gae , Puo Tlaletso ya Ntlha le Puo Tlaletso ya Bobedi fa go tlhokegang . Mokgwa mongwe o o leng botlhale thata wa go dira gore barutwana ba fitlhelele Puo Tlaletso, ke go ba naya ditaelo tse di bonolo tsa ba di tsibogelang ka bobone; sekao: morutabana a re, ‘ Tlaa kwano, Thabo,’ a dirisa gape le Puo o tsibogela ka namana, mme morutwana a diragatsa. Mokgwa o, o o itsiweng ka Tsibogo Gotlhe ka Mmele,o netefaletsa morutabana go bona sentle ka bonako gore a Thabo o a tlhaloganya kgotsa ga a tlhaloganye , mme e bile a ka neela pegelo- jaaka , ‘o dirile sentle Thabo’, kgotsa a ka boeletsa taelo gape ka bonya jo bo tseneletseng le ka Puo o tsibogela ka namana, e e gatelelwang thata ka go fetisa. Puo ya Phaposiborutelo (sekao: tlaa fa pele o nne mo mmetsheng) neela ditshono di le dintsi tse di tlwaelegileng go tlhagisa Tsibogo Gotlhe ka Mmele. Gape le dipina tse di diragadiwang le maboko, ke mokgwa o o botlhale thata wa go kopanya Puo le tirwana ya mmele ka mokgwa o o gatelelang go tlhaloganya le go gakologelwa Puo. Ntlha e e siameng ya mekgwa e le meraro e e tlholosiwang fa godimo fa (Go reetsa dikgang, Puisokopanelo le Tsibogo Gotlhe ka Mmele) ke gore tsepamo ya tsone tsotlhe ke go ithuta Puo ka teko Tlhaloganyo e e reediwang. Se se tlosa kgatelelo ya go neela mo barutwaneng ba bannye, se fokotsa le go etsaetsega e bile se ba kgontsha go tsepama mo go tlhaloganyeng Puo. Fela Gore e nne badirisi ba ba kgonang ba Puo, barutwana ba tshwanetse gape go ikatisa go neela. Kwa tshimologong, Puo e barutwana ba e neelang e tlaa bo e le Puo e e gakologelwang ka nako ya tiriso, dipina le maboko a a diragatsiwang ke dingwe tsa Puo e e gakologelwng ka nako ya tiriso tse di ithutiwang jaaka Puo e e dirisiwang kgapetsakgapetsa, sekao: ‘Dumela, o kae?’ke teng , wena o kae?’ mme go raa gore fa barutwana ba ntse ba simolola go tlhaloganya ka iketlo Puo Tlaletso , ba tshwanetse go simolola go neela, ba ka latlhela lefoko le le lengwe kgotsa a le mabedi . Sekao, ka go tsibogela potso ya morutabana, ‘A o itumeletse kgang,’ morutwana a ka araba ka ‘ee’ kgotsa ‘nyaaa’. Metshameko ke tsela e e siameng ya go gatelela Puo le go akaretsa barutwana mo go ithuteng. Sekao, morutabana a ka dirisa mosako go ruta Puo e e gakologelwang ka nako ya tiriso. Morutwana mongwe o simolola go botsa ‘Leina la gago ke mang? ‘Morutwana yo o latelang o a araba (sekao: Amo) gape morutwana yo o latelang o a botsa ‘Leina la gago ke mang? ‘ Go latela jalo go fitlhela barutwana botlhe ba tsere karolo . Kwa tshimologong, temogo e e itlelang fela ya Puo e e buiwang e tshwanetse go rotloediwa (go raya gore: e diragadiwe ke morutabana e bile e gatelelwe). Sekao; barutwana ba ka simolola ka go boka/opela dipina tse di diragadiwang le maboko , go boeletsa Puo e e dirisiwang kgapetsakgapetsa , go boeletsa ka mogoso tlotlofoko mme morago go tsena mo metshamekong e e diragadiwang , dipuisano, jj. Ka thuso ya morutabana, barutwana ba ka tlotla bontlhabongwe jwa kgang e ba neng ba e reeditse ba dirisa didiriswa tse di ka kgonang go emela modiragatsi (sekao; dimaseke le diphaphete) Morutabana o tshwanetse go netefatsa gore morutwana mongwe le mongwe o bona tšhono ya go neela ka Puo e ntšhwa mo tikologong e e bolokesegileng e bile e na le thotloetso. Ka ntlha ya gore barutwana ba tlaa tswelapele ka tekanyetso e e farologaneng, morutabana o tshwanetse go ba neela ditshono tse ba di diretsweng go akaretsa go supa le go neela dilo maina tse di leng mo ditshwantshong le mo phaposiborutelong, jj. Fa barutwana ba ntse ba tswelela ka Mephato, morutabana o tshwanetse go solofela gore barutwana ba bue go le gontsi mme se se buiwang se nne seleele. CAPS 15"